**КОМПАНИЈА „ДУНАВ ОСИГУРАЊЕ“ а.д.o.**

**С број:**

**03.11.2022. године**

**Београд**

**З А П И С Н И К**

**са Ванредне седнице Скупштине Компаније „Дунав осигурање“ а.д.o,**

**одржане 03. новембра 2022. године**

**Седници су присуствовали акционари:** Република Србија коју представља Ана Јовић, председник Скупштине Компаније, акционар Синдикат Компаније „Дунав осигурање“ а.д.о. кога је представљао Мирослав Ристић, акционар НЛБ Комерцијална банка а.д. коју је представљаo Владимир Маревић и акционар Владимир Драшковић.

**Седници Скупштине присуствовали су и:**

Мило Марковић, члан Извршног одбора, Александар Станишић, директор Функције за правне послове, Андрија Павловић, директор Финансијске функције, Мирјана Илић Милисављевић, директор Сектора за нормативне и статусне послове, Магдалена Мијатовић, самостални саветник у Сектору за нормативне и статусне послове, Јелена Цветић, самостални саветник у Сектору за нормативне и статусне послове, Борка Ојданић, техничка подршка, Милена Васиљевић, стенограф.

Ана Јовић, председник Скупштине је у складу са одредбама Пословника о раду Скупштине, именовала записничара који ће водити записник са данашње седнице, као и председника и чланове Комисије за гласање.

За председника Комисије за гласање изабрана је Мирјана Илић Милисављевић, а за чланове наведене Комисије, изабрани су Јелена Цветић и Борка Ојданић.

За записничара који ће водити записник са данашње седнице именована је Магдалена Мијатовић.

На основу чл. 355. и 363. Закона о привредним друштвима („Службени гласник РС“, бр. 36/11, 99/11, 83/14, 5/15, 44/18, 95/18, 91/19 и 109/21), члана 50. Статута Компаније „Дунав осигурање“ а.д.о. („Службени лист Компаније“, бр. 16/12, 40/15, 51/15, 09/16, 21/16, 39/18, 18/19, 24/19, 37/21, 11/22 и 18/22) и члана 23. став 1. Пословника о раду Скупштине Компаније „Дунав осигурање“ а.д.о. („Службени лист Компаније“, брoj: 18/22), председник Скупштине Компаније пре почетка рада Ванредне седнице Скупштине, 03. новембра 2022. године, донео је **Одлуку** **о именовању чланова Комисије за гласање и записничара (С број:32/22).**

Председник Скупштине Компаније „Дунав осигурање“ а.д.о. Београд, Ана Јовић је прочитала Извештај о евиденцији присутних акционара и њихових заступника и истакла да укупан број издатих акција Компаније износи 15.189.202 обичних акција. На седницу су непосредно приступила 4 акционара, која располажу са **11.689.970** гласова, што представља 76,96 % од укупног броја гласова, тако да је Скупштина акционара имала кворум.

Констатовала је да постоји кворум за рад и одлучивање.

Присутни су се о дневном реду изјаснили подизањем руке.

На предлог председника, Скупштина Компаније, једногласно је усвојила дневни ред који гласи:

**Д Н Е В Н И Р Е Д:**

1. Усвајање Записника са Ванредне Скупштине Компаније од 25. јула 2022. године;
2. Предлог одлуке о избору ревизора који ће вршити ревизију годишњих и консолидованих финансијских извештаја Компаније за 2022. годину, са образложењем;
3. Предлог политике накнада члановима Надзорног одбора, Извршног одбора и Комисије за ревизију Компаније „Дунав осигурање“ а.д.о, са образложењем;
4. Предлог одлуке о накнадама за рад председника и чланова Надзорног одбора Компаније „Дунав осигурање“ а.д.о, са образложењем.

**ТАЧКА 1.**

**Усвајање Записника са Ванредне Скупштине Компаније од 25. јула 2022. године;**

Председник Скупштине Компаније „Дунав осигурање“ а.д.о. Београд, Ана Јовић, ставила је на гласање Записник са Ванредне седнице Скупштине а затим је саопштила присутнима, након обављеног гласања, да је Записник са Ванредне седнице Скупштине Компаније од 25. јула 2022. године, усвојен потребном обичном већином гласова присутних акционара са правом гласа. **(С број: 34/22).**

За је гласало **4** акционара који располажу са **11.689.970** гласова, што представља 100 % од гласова присутних акционара, односно 76,96 % од укупног броја гласова.

**ТАЧКА 2.**

**Предлог одлуке о избору ревизора који ће вршити ревизију годишњих и консолидованих финансијских извештаја Компаније за 2022. годину, са образложењем;**

Андрија Павловић, директор Финансијске функције, навео је да је Компанија спровела све неопходне процедуре које се односе на избор ревизора финансијских извештаја, упућени су захтеви за доставу понуде на адресе три ревизорске куће. Стигле су понуде од стране две ревизорске куће. С обзиром да је њихова понуда повољнија од понуде другог понуђача, а на основу досадашњег искуства и успешне професионалне сарадње, предлаже се да ревизију годишњих и консолидованих финансијских извештаја за 2022. годину врши ревизорска кућа КПМГ д.о.о, која је вршила ревизију годишњих и консолидованих финансијских извештаја и за претходне две године, за 2020. годину и за 2021. годину.

На основу чл. 182. и 183. Закона о осигурању („Службени гласник РС“, 139/14 и 44/21), чл. 26. и 32. Закона о ревизији („Службени гласник РС“, бр. 73/19) и чланa 37. став 1. алинеја 15) Статута Компаније „Дунав осигурање“ а.д.о. (“Службени лист Компаније“, бр. 16/12, 40/15, 51/15, 09/16, 21/16, 39/18, 18/19, 24/19, 37/21, 11/22 и 18/22), Скупштина Компаније на Ванредној седници одржаноj 03. новембра 2022. године, донела је Одлуку **о избору ревизора који ће вршити ревизију годишњих и консолидованих финансијских извештаја Компаније за 2022. годину (С број: 35/22).**

**Одлука о избору ревизора који ће вршити ревизију годишњих и консолидованих финансијских извештаја Компаније за 2022. годину** усвојена је, тајним гласањем, потребном двотрећинском већином гласова присутних акционара са правом гласа.

За је гласало **4** акционара који располажу са **11.689.970** гласова, што представља 100% од гласова присутних акционара, односно 76,96 % од укупног броја гласова.

**ТАЧКА 3.**

**Предлог политике накнада члановима Надзорног одбора, Извршног одбора и Комисије за ревизију Компаније „Дунав осигурање“ а.д.о, са образложењем;**

Александар Станишић, директор Функције за правне послове, образложио је да се, с обзиром да је Компанија јавно акционарско друштво, предлаже усвајање Политике накнада члановима Надзорног одбора, Извршног одбора и Комисије за ревизију, у складу са изменама и допунама одредаба Закона о привредним друштвима.

На основу чл. 329. став 1. тачка 10а и 463а Закона о привредним друштвима („Службени гласник Републике Србије“, бр. 36/11, 99/11, 83/14 – др. закон, 5/15, 44/18, 95/18, 91/19 и 109/21) и члана 37. став 1. тачка 14а Статута Компаније „Дунав осигурање“ а.д.о. („Службени лист Компаније“ бр. 16/12, 40/15, 51/15, 9/16, 21/16, 39/18, 18/19, 24/19, 37/21, 11/22 и 18/22), Скупштина Компаније „Дунав осигурање“ а.д.о. на Ванредној седници, одржаној дана 03. новембра 2022. године, донела је Политику накнада члановима Надзорног одбора, Извршног одбора и Комисије за ревизију Компаније „Дунав осигурање“ а.д.о. **(С број: 36/22).**

**Политика накнада члановима Надзорног одбора, Извршног одбора и Комисије за ревизију Компаније „Дунав осигурање“ а.д.о,** усвојена је, потребном обичном већином гласова присутних акционара са правом гласа.

За је гласало **4** акционара који располажу са **11.689.970** гласова, што представља 100 % од гласова присутних акционара, односно 76,96 % од укупног броја гласова.

**ТАЧКА 4.**

**Предлог одлуке о накнадама за рад председника и чланова Надзорног одбора Компаније „Дунав осигурање“ а.д.о, са образложењем.**

Александар Станишић, директор Функције за правне послове, образложио је да се предлaже доношење одлуке из тачке 4. дневног реда, а у складу са одредбама Политике накнада члановима Надзорног одбора, Извршног одбора и Комисије за ревизију, и у циљу формалног усаглашавања Компаније са изменама и допунама одредаба Закона о привредним друштвима.

На основу члана 52. став 1. тачка 12) Закона о осигурању („Службени гласник РС“, бр. 139/14 и 44/21), члана 329 став 1. тачка 10. Закона о привредним друштвима („Службени гласник РС“, бр. 36/11, 99/11, 83/14, 5/15, 44/18, 95/18, 91/19 и 109/21), члана 37. став 1. тачка 14) Статута Компаније „Дунав осигурање“ а.д.о. („Службени лист Компаније“ бр. 16/12, 40/15, 51/15, 9/16, 21/16, 39/18, 18/19, 24/19, 37/21, 11/22 и 18/22) и чл. 12.-13. Политике накнада члановима Надзорног одбора, Извршног одбора и Комисије за ревизију Компаније „Дунав осигурање“ а.д.о, Скупштина Компаније на Ванредној седници одржаној дана 03. новембра 2022. године, донела је **Одлуку** **о накнадама за рад председника и чланова Надзорног одбора Компаније „Дунав осигурање“а.д.о. (С број: 37/22).**

**Одлука о накнадама за рад председника и чланова Надзорног одбора Компаније „Дунав осигурање“ а.д.о,** усвојена је, потребном обичном већином гласова присутних акционара са правом гласа.

За је гласало **4** акционара који располажу са **11.689.970** гласова, што представља 100 % од гласова присутних акционара, односно 76,96 % од укупног броја гласова.

Ана Јовић, председник Скупштине, на крају седнице захвалила се свима на учешћу у раду данашње седнице.

Седница је завршила са радом у 13,15 часова.

**Саставни део Записника чине:**

* Списак лица која су учествовала у раду Скупштине Компаније - евиденција присутних акционара на почетку седнице Скупштине;
* Докази о сазивању Ванредне седнице Скупштине Компаније;
* Извештај Комисије за гласање;
* Стенографске белешке тока седнице Скупштине стенографа Милене Васиљевић

|  |  |
| --- | --- |
| **ЗАПИСНИЧАР ПРЕДСЕДНИК СКУПШТИНЕ**  **Магдалена Мијатовић Ана Јовић** |  |